Φώτος Μπόμπορης

Ο Φώτος Μπόμπορης, ή κατά το λογιότερο Φώτιος Μπόμπορης (? - 28.2.1826),Οδυσσέας Μπέτσος, «Φώτος Μπόμπορης. Ένας αγωνιστής του '21 από την Κρανιά. Η δράση του κι ο ηρωικός θάνατός του στο Μεσολόγγι», Ηπειρωτών Κοινόν 1, Κρανιά Πρέβεζας 2005, σελ. 111-118.  από την Κρανιά Πρέβεζας ήταν οπλαρχηγός και πολιτικός στην Επανάσταση του 1821, πληρεξούσιος Σουλιωτών στην Α΄ Εθνοσυνέλευση Επιδαύρου.

Υπήρξε από τους αξιολογότερους οπλαρχηγούς της Λάκκας Σουλίου στις αρχές του 19ου αιώνα και αρχηγός αντάρτικου σώματος υπό τον Μάρκο Μπότσαρη στη διάρκεια του απευθερωτικού αγώνα των Ελλήνων.Γεώργιος Ι. Κούρτης, Η κοινοβουλευτική πορεία της Πρέβεζας, Αθήνα 2005, σελ. 12. Ήταν παρών στο Μεσολόγγι στις 4 Νοεμβρίου 1821 κατά τη δημιουργία του Οργανισμού της Δυτικής Χέρσου Ελλάδος, ως «επίτροπος των Καπιτάνων εκ Σουλίου».«Τα κατά την αναγέννησιν της Ελλάδος» «Ήτοι, συλλογή των περί την αναγεννώμενην Ελλάδα συνταχθέντων πολιτευμάτων, νόμων και άλλων επισήμων πράξεων από του 1821 μέχρι του 1832», Ανδρέου Ζ. Μάμουκα, Τόμος Α', σελ. 23, Πειραιάς, Τυπογραφία Ηλίου Χριστοφίδου, Η αγαθή τύχη, 1839 Διετέλεσε πληρεξούσιος των Σουλιωτών στην Α΄ Εθνοσυνέλευση της Επιδαύρου, μετά από πρόταση του Μάρκου Μπότσαρη και στη συνέχεια τέλεσε μέλος του Βουλευτικού.Γιώργος Ι. Μουστάκης, «Από την κοινοβουλευτική ιστορία του τόπου μας», Τα Πρεβεζάνικα, έκδοση της Δημοτικής Βιβλιοθήκης της Πρέβεζας, Πρέβεζα, 2002, σελ. 405. Σκοτώθηκε ηρωικά έξω από το Μεσολόγγι, την 28 Φεβρουαρίου 1826, ενώ επιτιθόταν σε προμαχώνα που αμύνονταν Τούρκοι. Το νεκρό σώμα του απέσπασαν από τους Τούρκους οι άντρες της ομάδας του, το μετέφεραν στο Μεσολόγγι και το έθεψαν, την επόμενη μέρα, σε χωριστό τάφο με τιμές στρατηγού.Εμμανουήλ Γ. Πρωτοψάλτης (επιμ.) Αλληλογραφία της Φρουράς του Μεσολογγίου, Αθήνα 1963, έκοδση Εθνικού Τυπογραφείου. Αρτέμιος Μίχος, Απομνημονεύματα, επιμ. Εμμ. Γ. Πρωτοψάλτη, Αθήνα 1956, σελ. 44-45, Εκδόσεις Τσουκαλά. Η αναφορά στον σταυρό του τάφου του ότι Έπεσεν εις την Έξοδον δεν είναι ακριβής, καθώς είχε ήδη σκοτωθεί πριν την Έξοδο του Μεσολογγίου. 

Επιπλέον βιβλιογραφία
Οδυσσέας Μπέτσος, «Φώτος Μπόμπορης. Ένας αγωνιστής του '21 από την Κρανιά. Η δράση του κι ο ηρωικός θάνατός του στο Μεσολόγγι», Ηπειρωτών Κοινόν - Διεπιστημονική Πολιτιστική Επετηρίδα Κρανιάς Πρέβεζας και πάσης Ηπείρου, τ. 1, Κρανιά Πρέβεζας 2005, σελ. 111-118, Εκδόσεις Ηπειρωτών Κοινόν.
Υπογραφές Αγωνιστών της Ελληνικής Επαναστάσεως, Λεύκωμα της Ιστορικής και Εθνολογικής Εταιρείας της Ελλάδος, Αθήνα 1998, υπογραφή Νο. 1550.

Βιβλιογραφικές παραπομπές

Κατηγορία:Έλληνες πληρεξούσιοι
Κατηγορία:Αγωνιστές του 1821